**„Зелени“ еко моливи за засаждане**

*Мелис Метинова Мехмедова, 10 клас*

*Алекса Ивана Александрова, 10 клас*

*Ния Боянова Казанджиева, 10 клас*

*Професионална гимназия по дизайн „Елисавета Вазова“*

*1408 София, кв. „Иван Вазов“, ул. „Балша“ №2*

[***pgd\_el.vazova@mail.bg***](mailto:pgd_el.vazova@mail.bg)*, 0887 959 236*

*ръководител: д-р Галя Димитрова Аралова*

***Резюме:***

*Изработени са 4 „зелени“ еко моливи с вградена капсула с различни семена за засаждане от еко- и възобновяеми материали чрез зелена безотпадъчна, циклична и устойчива технология. Създадени са опаковки, подложки и инструкции за използване на еко моливите и елементите на корпоративната идентичност (лого, слоган) на фирмите, които биха произвеждали продуктите и брандирането им върху моливите, подложките и опаковките.*

***Ключови думи:*** *„зелени“ еко моливи с вградена капсула със семена за засаждане, екодизайн, екореклама, екобрандинг, екопредприемачество*

**Въведение:**

В света на устойчивите иновации една малка, но значима идея набира все повече популярност – зелените еко моливи с капсула за засаждане. Тези моливи не са само средство за писане, а символизират кръговрата в природата, съчетават практичността с грижа за околната среда и променя нагласите - от изхвърляне към създаване, от потребление към засаждане.

Концепцията зад еко моливите с капсула за засаждане е проста и градивна: „от отпадък към растение“. След като моливите станат твърде малки за писане се засаждат в почвата, биоразградимата капсула се разпада и освобождава семената, от които израстват билки, подправки или декоративни растения.

Този иновативен продукт насърчава устойчивото потребление и може да се използва като рекламен екоматериал в инициативи, кампании и корпоративни събития на екологично ориентирани фирми и физически потребители.

**Изложение:**

**1. Цели:**

**1.1.** Да се разработи зелена технология запроизводство на „зелени“ еко моливи с вградена капсула със семена за засаждане от еко-, преизползвани и рециклируеми материали, като иновативни, екологични, рециклируеми, използваеми и устойчиви продукти, които могат да се използват като рекламен материал на екологично ориентирани фирми и физически потребители**;**

**1.2.** Да се изработи лого и слоган, реклама и маркетинг на екофирми, които биха произвеждали еко моливите;

**1.3.** Да се създадат опаковки, подложки и инструкции за използване на еко моливите.

**2. Интегриране на проекта с учебната програма**

**2.1.** Създадените продукти са част от избираемите учебни часове на разширената професионална подготовка (ИУЧ – РПП) „Зелени технологии в дизайна“, които бяха апробирани като иновация и се превърнаха в добра практика в гимназията;

**2.2.** Маркетинговото проучване на пазара за еко моливи е направено във връзка с иновативния предмет „Иновативен дизайн – Дизайн на бизнеса“;

**2.3.** Разработените екофирми (с лого, слоган и тяхното брандиране), които биха произвеждали „зелените“ моливи са създадени, в съответствие със специалната подготовка на учениците по графичен и рекламен дизайн и екопредприемачество.

**3. Актуалност на проекта:**

Проектът е актуален, защото за изработване на еко моливите:

- не използва естествена дървесина, чието количество непрекъснато намалява в България, заради пожари, сеч, ерозия и приложение в други сектори на икономиката,

- преизползват се лесно разградими суровини (хартиени сламки, рециклирана хартия, полимерна глина, биоразградими пластмасови капсули),

- използваният еко молив може да се засади и да се затвори цикъла на производство, което гарантира устойчивостта на проекта,

- уникални продукти, които дават втори живот като растение т.е. молив с мечта да стане растение

**4. Реализация на проекта:**

Реализацията на проекта премина през следните етапи:

**4.1.** Проучвателен

**4.2.** Създаване на идейни проекти

**4.3.** Подбор на еко-, отпадъчни и рециклируеми материали

**4.4.** Зелена технология за изработване на продуктите

**4.5.** Изработване на опаковки и подложки с инструкции за употреба на еко моливите

**4.6.** Създаване на елементите на фирмената идентичност (лого, слоган) и тяхното брандиране върху подложките и опаковките на еко моливите

**4.7.** Проучване и анализ на пазара

**4.8.** Екопредприемачество, маркетинг и реклама на създадените еко моливи

**5. Обосновка на научните методи и техните предимства:**

**5.1.** Научни методи: проучвателно-изследователски и експериментални относно материалите и начините за изработване на еко моливите

**5.2.** Методи на инфографиката за екодизайн и екореклама на фирмите, които биха произвеждали „зелените“ моливи

**5.3.** Проучване и анализ на производителите и българския пазар на еко моливи

**6. Развити компетенции:**

Екологично мислене (екосъзнание), екологично възпитание, екоповедение и устойчиви екопрактики в живота и бизнеса

**7. Постигнати учебни цели:**

**7.1.** Разработена е зелена безотпадъчна, циклична и устойчива технология за еко моливи за засаждане;

**7.2.** Изработени са протипи на еко моливи от еко-, преизползвани и рециклируеми материали;

**7.3.** Изработени са компонентите (лого, слоган) на корпоративната идентичност на фирмите, които ще произвеждат еко моливите;

**7.4.** Изградена е стратегия за маркетинг и реклама на продуктите чрез методите на рекламната графика и графичния дизайн;

**7.5.** Формира се развиващо се екосъзнание, екоповедение и устойчиви екопрактики в живота и бизнеса.

**5. Новаторство и творчество**

Еко моливите с вградена капсула със семена за засаждане имат следните предимства:

-изработени са от хартиени сламки, рециклирана хартия, полимерна глина, биоразградими пластмасови капсули и семена на билки, подправки и декоративни растения т.е. възобновяеми суровини;

- изработени са ръчно;

- могат да се засаждат с различни видове семена т.е. избор на семена;

- създадени са подложки, опаковки и указание за използване;

- създаден е собствен екодизайн (лого, слоган) и екобрандинг на евентуални екофирми-производители на „зелените“ моливи;

- възможност за рекламен печат върху моливите, подложките и опаковките;

- конкурентна цена от 1-1.50 лв./бр., която е значително по-ниска от подобни продукти (около 4 лв.), предлагани от различни фирми-производители или фирми-посредници;

**Заключение:**

Чрез проекта са постигнати следните резултати:

1. „Зелените“ моливи за засаждане са изработени от екологични, евтини, отпадъчни, преизползвани и рециклируеми материали, а засаждането им след като са били използвани – гарантира тяхната устойчивост и цикличност;

2. Разработената зелена технология за производство на еко моливите е лесна, достъпна и природосъобразна и с ниска себестойност;

3. Технологията, продуктите и дизайна са практически приложими и устойчиви и могат да се развиват и надграждат;

4. Изработени са компонентите (лого, слоган) на корпоративната идентичност на фирмите, които биха произвеждали еко моливите;

5. Изградена е стратегия за маркетинг и реклама на продуктите чрез методите на графичния и рекламен дизайн.

**Източници:**

Pinterest

https://www.vkf-renzel.bg/razsad-vv-formata-na-moliv-sprout-14589.html

https://sheedostudio.com/en/instructions-for-planting-pencils-english/

https://sproutworld.com/wp-content/uploads/2021/12/Sproutworld\_Product\_Catalog\_110821.pdf